90. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.434/2566 της 17-29 Ιουλ. 1998 (ΦΕΚ Β’788) Ανάθεση έργου με μίσθωση από το Ταμείο Υγείας Δημοτικών και Κοινοτικών Υπαλλήλων Έχοντας υπόψη: 1.Τις διατάξεις του άρθρ.6 του Νόμ.2527/98. 2.Την ΔΙΠΙΔΔ/Ε3/53/28404/27.12.97 εγκύκλιο της Γ.Γ.Δ.Δ. 3.Τις 128/11.5.98 και 120/30.4.98 αποφάσεις της Επιτροπής του άρθρ. 2 παρ.2 της 236.94 ΠΥΣ. 4.Τις από 18.3.98 και 13.1.98 βεβαιώσεις του δικηγόρου του ΤΥΔΚΥ. 5.Την 80078/96 (ΦΕΚ 924/Β/8.10.96) απόφαση μεταβίβασης αρμοδιοτήτων. 6.Την αριθμ. ΔΙΔΚ/Φ.1/20199/5.9.97 (ΦΕΚ 801/Β/5.9.97) απόφαση του Πρωθυπουργού και του ΥΠΕΣΔΔΑ «Ανάθεση αρμοδιοτήτων του Υπουργού ΕΣΔΔΑ στους Υφυπουργούς ΥΠΕΣΔΔΑ», αποφασίζουμε: Καθορίζουμε τον αριθμό των προσώπων που μπορεί το ταμείο Υγείας Δημοτικών και Κοινοτικών Υπαλλήλων να αναθέσει έργο με μίσθωση για ένα έτος σε: α)είκοσι εννέα (29) ελεγκτές γιατρούς διαφόρων ειδικοτήτων (2) για την  Αθήνα – Κεντρική Υπηρεσία, (2) για το Τμήμα Ν.Θεσσαλονίκης και ανά (ένα)  για τις Περιφερειακές Υπηρεσίες Ηρακλείου, Γρεβενών, Ζακύνθου, Ιωαννίνων, Καβάλας, Καστοριάς, Κέρκυρας, Κεφαλληνίας, Κοζάνης, Κορινθίας, Κιλκίς, Κυκλάδων, Λάρισας, Λασιθίου, Μαγνησίας, Σάμου, Σερρών, Τρικάλων, Φλώρινας, Χανίων, Χαλκιδικής, Δωδεκανήσου, Φωκίδας, Δράμας, Βάλτου-Τριχωνίδας, έργο των οποίων θα είναι ο έλεγχος της υγειονομικής περίθαλψης των ασφαλισμένων του Ταμείου (έλεγχος παραπεμπτικών εξετάσεων, υποβαλλομένων λογ/σμών γιατρών, νοσοκομείων, κλινικών, εργαστηρίων κ.λ.π.) β) Ένα (1) φαρμακοποιό, για τον έλεγχο των  συνταγών των φαρμάκων των ασφαλισμένων του.   γ) Ένα (1) πολιτικό μηχανικό για την τεχνική υποστήριξη – αξιολόγηση τεχνικών στοιχείων αγοράς με μειοδοτικό διαγωνισμό πολυορόφου ακινήτου στην Αθήνα για τη στέγαση της κεντρικής υπηρεσίας του ΤΥΔΚΥ. Οι ανωτέρω γιατροί και ο φαρμακοποιός θα πρέπει να έχουν πτυχίο ΑΕΙ ημεδαπής ή ισότιμο πτυχίο της αλλοδαπής και άδεια άσκησης επαγγέλματος. O πολιτικός μηχανικός θα πρέπει να έχει πτυχίο πολιτικού μηχανικού των ΑΕΙ της ημεδαπής ή ισότιμο πτυχίο της αλλοδαπής και πενταετή εμπειρία σε οικοδομικά έργα. Η συνολική δαπάνη που θα προκληθεί απ΄τις προαναφερόμενες αναθέσεις έργου θα ανέλθει στο ποσό των εκατόν δώδεκα εκατομμυρίων διακοσίων χιλιάδων (112.000.000 δρχ.) εκ των οποίων 3.600.000 δρχ. για κάθε γιατρό και τον φαρμακοποιό και 4.200.000 δρχ. για τον πολιτικό μη7ανικό και θα βαρύνει τον προϋπολογισμό του Ταμείου έτους 1998. Η άνω απόφαση κυρώθηκε, αφότου ίσχυσε, με την παρ. 2 άρθρ. 12 Νόμ.2747/26-27 Οκτ. 1999 (ΦΕΚ Α΄226) Τόμ.15Β1 σελ. 18,452. Σύμφωνα δε με το δεύτερο εδάφ. της ως άνω παρ.2 ορίστηκε ότι: «Οι κρατικές συμβάσεις έργου που έχουν συναφθεί βάσει της ανωτέρω απόφασης θεωρούνται νόμιμες από την ημερομηνία σύναψής τους». (Μετά τη σελ. 212,546(α)  Σελ. 212,547 Τεύχος 1425 Σελ. 79 Ταμείο Ασφαλ. Δημοτ. και Κοινοτ. Υπαλλήλων 3.Β.δ.89-90

[Source: greek_legal_code_raptarchis | Tokens: 2686]